Devojčice naterale vršnjakinju na samoubistvo

Ketlin Roman (12) i Gvadelupe Šo (14) uhapšene su u vezi sa slučajem smrti 12-godišnje Rebeke En Sedvik, koja je izvršila samoubistvo nakon što je gotovo godinu dana bila izložena sajber zlostavljanju, saopštio je Grejdi Džad, šerif okruga Polk iz Floride.

Banda od čak 15 devojčica okomila se na Rebeku, koju su mesecima terorisale šaljući joj uvredljive poruke, sve dok ona 10. Septembra nije skočila sa tornja napuštene fabrike betona.

Prema rečima šerifa Džada, Gvadelupe Šo je uhapšena pošto je na internetu u subotu osvanula poruka kojom priznaje da je učestvovala u maltretiranju preminule tinejdžerke.

“Da, kinjila sam Rebeku, ubila se i zabole me za to!”, napisala je na svom profile na Fejsbuku Gvadelupe Šo. 

- Nekoliko učenica je potvrdilo da su devojčice terorisale Sedvikovu na različite načine: uvredama, pretnjama da će je prebiti, a najmanje jednom su je fizički zaista i napale - saopštio je šerif upozorivši roditelje da paze šta im deca rade na internetu.

Ketlin Roman i Gvadelupe Šo su uhapšene u ponedeljak uveče, a nakon što su bile u pritvoru u Okružnoj kaznenoj ustanovi za maloletnike, puštene su kući. Optužene su za najteži oblik proganjanja.

Policija pretpostavlja da je maltretiranje kom je nesrećna Rebeka mesecima bila izložena počelo kada je Šo počela da se zabavlja sa njenim bivšim dečkom. Svedoci su rekli policiji da su mučiteljke devojčici slale poruke u kojima je pisalo da je ružna, da treba da popije varikinu i umre.

Pretraga njenog kompjutera pokazala je da je Rebeka tražila način da se ubije i da je na pretraživačima postavljala pitanja kao što je: “Šta je višak kilograma za 13-godišnju devojčicu?” Pronađena je i poruka “Skočiću”, koju je poslala jednom dečaku.

U decembru prošle godine, devojčica je tri dana bila u bolnici pošto je sebi isekla venez bog “mobinga”.

Njena majkaTriša Norman kaže da joj je posle škole govorеno da ne vredi ništa, da je ružna i glupa, a kada se požalila da su je gurnuli u hodniku i da ju je jedna učenica napala, majka je počela da je prati u školu. Ove jeseni je čak i promenila školu, ali se maltretiranje porukama nastavilo.